ಜೈಲಿನಲ್ಲಿ ಒಂದಾದ ಮಾದಕ ನಟಿಯರು, ರಾತ್ರಿಯಿಡೀ ನಿದ್ರೆ ಮಾಡಲಿಲ್ಲ! ಆನೇಕಲ್: ಸ್ಯಾಂಡಲ್ವುಡ್ ನಟಿಯರಿಬ್ಬರಿಗೂ ಒಬ್ಬರನ್ನು ಕಂಡರೆ ಮತ್ತೊಬ್ಬರಿಗೆ ಆಗುತ್ತಿರಲಿಲ್ಲ. ಹಾವುಮುಂಗುಸಿಯಂತೆ ಕಿತ್ತಾಡುತ್ತಿದ್ದರು. ಜೈಲಿನಲ್ಲೀಗ ಇವರಿಬ್ಬರೂ ಕುಚುಕು ಗೆಳತಿಯರಂತಾಗಿದ್ದಾರೆ! ಡ್ರಗ್ಸ್ ಕೇಸ್ನಲ್ಲಿ ಮಾದಕ ನಟಿ ರಾಗಿಣಿ ದ್ವಿವೇದಿ ಮತ್ತು ಬಹುಭಾಷಾ ನಟಿ ಸಂಜನಾ ಗಲ್ರಾನಿ ನ್ಯಾಯಾಂಗ ಬಂಧನಕ್ಕೆ ಒಳಪಟ್ಟಿದ್ದು, ಪರಪ್ಪನ ಅಗ್ರಹಾರ ಕೇಂದ್ರ ಕಾರಾಗೃಹದಲ್ಲಿದ್ದಾರೆ. ಸದ್ಯ ಕ್ವಾರಂಟೈನ್ ಸೆಂಟರ್ನಲ್ಲಿರುವ ಇವರಿಬ್ಬರೂ ಆಪ್ತರಂತೆ ಮಾತುಕತೆಯಲ್ಲೇ ಕಾಲಕಳೆಯುತ್ತಿದ್ದಾರೆ. ಹೈಟೆಕ್ ಜೀವನ ನಡೆಸುತ್ತಿದ್ದ ನಟಿಮಣಿಯರಿಬ್ಬರೂ ಸೊಳ್ಳೆಕಾಟಕ್ಕೆ ಸೊರಗಿದ್ದು, ಇಡೀ ರಾತ್ರಿ ನಿದ್ದೆಯಿಲ್ಲದೆ ಪರದಾಡಿದ್ದಾರೆಂದು ಹೇಳಲಾಗಿದೆ. ಡ್ರಗ್ಸ್ ಕೇಸ್ನಲ್ಲಿ ಸಿಕ್ಕಿಬಿದ್ದ ನಟಿ ಜತೆ ಲೈಂಗಿಕ ಸಂಭಾಷಣೆ! ಖಾಸಗಿ ವಿಡಿಯೋ ವೈರಲ್ ರಾಗಿಣಿ ಮತ್ತು ಸಂಜನಾ ಕೇಂದ್ರ ಕಾರಾಗೃಹದ ಹೊಸ ಕಟ್ಟಡದಲ್ಲಿರುವ ಕೋವಿಡ್ ಕ್ವಾರಂಟೈನ್ ವಿಭಾಗದಲ್ಲಿ ಒಂದೇ ಸೆಲ್ನಲ್ಲಿದ್ದಾರೆ. ಸೆ.18ಕ್ಕೆ ಸಂಜನಾ ಜಾಮೀನು ಅರ್ಜಿ ಮತ್ತು ಸೆ.19ಕ್ಕೆ ರಾಗಿಣಿ ಜಾಮೀನು ಅರ್ಜಿ ವಿಚಾರಣೆಗೆ ಬರಲಿದ್ದು, ಕೋರ್ಟ್ ತೀರ್ಪು ಏನಾಗುತ್ತದೆ ಎಂಬುದರ ಆತಂಕದಲ್ಲಿ ಕಾಲ ಕಳೆದರು. ಸಿಸಿಬಿ ಕಸ್ಟಡಿಯಲ್ಲಿದ್ದಾಗಲೂ ಮಡಿವಾಳದ ಸಾಂತ್ವನ ಕೇಂದ್ರದಲ್ಲಿ ಇಬ್ಬರೂ ಒಟ್ಟಿಗೆ ಇದ್ದರು. ಇದಾದ ಮೇಲೆ ರಾಗಿಣಿ ಜೈಲು ಸೇರಿದ ಕೆಲವೇ ದಿನಕ್ಕೆ ಅಂದರೆ ಬುಧವಾರ ಸಂಜನಾ ಕೂಡ ರಾಗಿಣಿಗೆ ಜತೆಯಾದರು. ರಾಗಿಣಿಗೆ ಕಾಡಿದ್ದ ಸೊಳ್ಳೆಯ ಕಾಟ ಸಂಜನಾಗೂ ತಪ್ಪಿಲ್ಲ. ರಾತ್ರಿ ಜೈಲಿನಲ್ಲಿ ನಿದ್ದೆ ಬಾರದೆ ದುಃಖದಲ್ಲಿಯೇ ಕಾಲ ಕಳೆದಿದ್ದಾರೆ. ಗುರುವಾರ ಬೆಳಗ್ಗೆ ನಟಿಯರಿಗೆ ಪ್ರತ್ಯೇಕ ಕೊಠಡಿ ವ್ಯವಸ್ಥೆ ಮಾಡಲಾಗಿದೆ. ಈ ಕೊಠಡಿಯಲ್ಲಿದ್ದ ಮೂವರು ಮಹಿಳಾ ಕೈದಿಗಳನ್ನು ಬೇರೆ ಸೆಲ್ಗೆ ಕಳುಹಿಸಿದ್ದಾರೆ. ಇಬ್ಬರು ಒಟ್ಟಿಗೆ ಉಪಹಾರ ಸೇವಿಸಿ ಕೆಲಕಾಲ ತಮ್ಮ ತಮ್ಮ ನೋವುಗಳನ್ನು ಪರಸ್ಪರ ಹಂಚಿಕೊಂಡಿದ್ದಾರೆ. ಮಧ್ಯಾಹ್ನ ನಟಿಯರು ಇದ್ದ ಸೆಲ್ಗೆ ಮಹಿಳಾ ಸಿಬ್ಬಂದಿ ಊಟದ ವ್ಯವಸ್ಥೆ ಮಾಡಿದ್ದರು. ಜೈಲಿನ ಅಧಿಕಾರಿಗಳ ಅನುಮತಿ ಮೇರೆಗೆ ಕಾಯಿನ್ ಬೂತ್ನಲ್ಲಿ ಪಾಲಕರು ಮತ್ತು ವಕೀಲರ ಜತೆ ಸಂಭಾಷಣೆ ನಡೆಸಿದ್ದಾರೆ ಎಂದು ಜೈಲಿನ ಮೂಲಗಳು ತಿಳಿಸಿವೆ. ರಾಗಿಣಿಗೆ ನಾನೇ ಡ್ರಗ್ಸ್ ಕೊಡುತ್ತಿದ್ದೆ ಡ್ರಗ್ಸ್ ಅಡಗಿಸಿಟ್ಟಿರುವ ಜಾಗವನ್ನೂ ತೋರಿಸುವೆ ಪ್ರಶಾಂತ್ ಸಂಬರಗಿ ನನ್ನ ಜತೆಗೂ ಪಾರ್ಟಿಗಳಿಗೆ ಬಂದಿದ್ದ, ಜತೆಗೊಬ್ಬ ನಟಿಯನ್ನೂ ಕರೆತರುತ್ತಿದ್ದ